Ebbe Sand
Ebbe Sand (rođen 19. jula 1972) bivši je danski profesionalni nogometaš. Nastupao je za Brøndby, Schalke i nogometnu reprezentaciju Danske. Prve nogometne korake je napravio u ekipi Hadsunda za čiji je omladinski tim nastupao od 1977. do 1992. godine. Prvi profesionalni ugovor potpisuje za Brøndby 1992. godine. Sa klubom iz Brøndbyvestera je tri puta bio prvak Danske, te jedanput osvajač nacionalnog kupa. 1998. godine je bio najbolji strijelac lige sa 28 postignutih golova. 1. jula 1999. godine za 5.15 miliona eura potpisuje za Schalke. U debitantskoj sezoni za Scalke postiže 14 golova. U sezoni 2000-01. dijeli poziciju najboljeg strijelca lige sa Sergej Barbarezom. Obojica su postigla po 22 pogotka. Sa Schalkeom osvaja DFB-Pokal 2001. i 2002. godine. Za seniorsku reprezentaciju Danske je debitovao 22. aprila 1998. godine protiv Norveške. Prvi pogodak za reprezentaciju je postigao 28. juna 1998. godine protiv Nigerije.